钦定古今图书集成/明伦汇编/闺媛典/第109卷 > 皇清十五 > 陈奇瑜妾张氏郭氏王氏
## 钦定古今图书集成/明伦汇编/闺媛典/第109卷 > 皇清十五 > 陈奇瑜妾张氏郭氏王氏

按《保德州志》：“张氏、郭氏、王氏，皆经略陈奇瑜妾。瑜显贵，多姬婢，既罢归，会国变，逆闯徙大族实咸阳，瑜计迁避。而贼将郝安才者，与公仆谋，诱致瑜，留之。张氏名耐，见其主不反，知事败惧辱，身饮毒死。后奇瑜嗾唐通杀安才，取仆首以祭姬，塑其像于烈女祠中。” 郭氏名宗正，王氏名缀。宗正性烈而婉，善事嫡。张奇瑜殁，父欲嫁之，宗正拒父不从，遂速之讼。宗正与缀谋决，诣嫡张操栉毕，即自澡，盛饰纫其衣，饮毒覆衾以卧。久之，呼不应，发衾视之，则两人皆死。